CELEX: 61991CJ0293
Language: el
Date: 1993-01-13
Title: Απόφαση του Δικαστηρίου της 13ης Ιανουαρίου 1993. # Επιτροπή των Ευρωπαϊκών Κοινοτήτων κατά Γαλλικής Δημοκρατίας. # Παράβαση - Μη μεταφορά οδηγίας. # Υπόθεση C-293/91.

Avis juridique important

|

61991J0293

ΑΠΟΦΑΣΗ ΤΟΥ ΔΙΚΑΣΤΗΡΙΟΥ ΤΗΣ 13ΗΣ ΙΑΝΟΥΑΡΙΟΥ 1993.  -  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΤΑ ΓΑΛΛΙΚΗΣ ΔΗΜΟΚΡΑΤΙΑΣ.  -  ΠΑΡΑΒΑΣΗ - ΠΑΡΑΛΕΙΨΗ ΜΕΤΑΦΟΡΑΣ ΟΔΗΓΙΑΣ ΣΤΟ ΕΣΩΤΕΡΙΚΟ ΔΙΚΑΙΟ.  -  ΥΠΟΘΕΣΗ C-293/91.  

Συλλογή της Νομολογίας του Δικαστηρίου 1993 σελίδα I-00001

ΔιάδικοιΣκεπτικό της απόφασηςΑπόφαση για τα δικαστικά έξοδαΔιατακτικό
Λέξεις κλειδιά

++++Κράτη μέλη * Υποχρεώσεις * Εκτέλεση των οδηγιών * Μη αμφισβητηθείσα παράβαση  (Συνθήκη ΕΟΚ, άρθρο 169)  

Διάδικοι

Στην υπόθεση C-293/91,  Επιτροπή των Ευρωπαϊκών Κοινοτήτων, εκπροσωπούμενη από τον Etienne Lasnet, νομικό σύμβουλο, με αντίκλητο στο Λουξεμβούργο τον Roberto Hayder, εκπρόσωπο της Νομικής Υπηρεσίας, Centre Wagner, Kirchberg,  προσφεύγουσα,  κατά  Γαλλικής Δημοκρατίας, εκπροσωπούμενης από τους Philippe Pouzoulet, υποδιευθυντή της Διευθύνσεως Νομικών Υποθέσεων του Υπουργείου Εξωτερικών, και Claude Chavance, κύριο υπάλληλο κεντρικής διοικήσεως στο ίδιο υπουργείο, με τόπο επιδόσεων στο Λουξεμβούργο την έδρα της Γαλλικής Πρεσβείας, 9, boulevard du Prince Henri,  καθής,  που έχει ως αντικείμενο να αναγνωριστεί ότι η Γαλλική Δημοκρατία, παραλείποντας να ανακοινώσει τις νομοθετικές, κανονιστικές και διοικητικές διατάξεις μέσω των οποίων θεωρεί ότι έχει εκπληρώσει τις υποχρεώσεις που της επιβάλλει η οδηγία 85/374/ΕΟΚ του Συμβουλίου, της 25ης Ιουλίου 1985, για την προσέγγιση των νομοθετικών, κανονιστικών και διοικητικών διατάξεων των κρατών μελών σε θέματα ευθύνης λόγω ελαττωματικών προϊόντων (ΕΕ L 210, σ. 29) ή μη θεσπίζοντας τα αναγκαία προς συμμόρφωσή της μέτρα, παρέβη τις υποχρεώσεις που υπέχει από την οδηγία αυτή και τη Συνθήκη,  ΤΟ ΔΙΚΑΣΤΗΡΙΟ,  συγκείμενο από τους Κ. Ν. Κακούρη, πρόεδρο του τετάρτου και έκτου τμήματος, προεδρεύοντα, M. Zuleeg και J. L. Murray, προέδρους τμήματος, G. F. Mancini, F. A. Schockweiler, J. C. Moitinho de Almeida, F. Grevisse, M. Diez de Velasco και P. J. G. Kapteyn, δικαστές,  γενικός εισαγγελέας: G. Tesauro  γραμματέας: L. Hewlett, υπάλληλος διοικήσεως,  έχοντας υπόψη την έκθεση του εισηγητή δικαστή,  αφού άκουσε τον γενικό εισαγγελέα που ανέπτυξε τις προτάσεις του κατά τη συνεδρίαση της 8ης Δεκεμβρίου 1992,  εκδίδει την ακόλουθη  Απόφαση  

Σκεπτικό της απόφασης

1 Με δικόγραφο που κατέθεσε στη Γραμματεία του Δικαστηρίου στις 21 Νοεμβρίου 1991, η Επιτροπή των Ευρωπαϊκών Κοινοτήτων άσκησε, δυνάμει του άρθρου 169 της Συνθήκης ΕΟΚ, προσφυγή με την οποία ζητεί να αναγνωριστεί ότι η Γαλλική Δημοκρατία, παραλείποντας να ανακοινώσει τις νομοθετικές, κανονιστικές και διοικητικές διατάξεις μέσω των οποίων θεωρεί ότι έχει εκπληρώσει τις υποχρεώσεις που της επιβάλλει η οδηγία 85/374/ΕΟΚ του Συμβουλίου, της 25ης Ιουλίου 1985, για την προσέγγιση των νομοθετικών, κανονιστικών και διοικητικών διατάξεων των κρατών μελών σε θέματα ευθύνης λόγω ελαττωματικών προϊόντων (ΕΕ L 210, σ. 29) ή μη θεσπίζοντας τα αναγκαία προς συμμόρφωσή της μέτρα, παρέβη τις υποχρεώσεις που υπέχει από την οδηγία αυτή και τη Συνθήκη.  2 Η Γαλλική Κυβέρνηση δεν αμφισβητεί το γεγονός ότι, κατά την εκπνοή της ορισθείσας με την αιτιολογημένη γνώμη προθεσμίας, δεν είχε εισέτι μεταφέρει την προαναφερθείσα οδηγία στην εσωτερική της έννομη τάξη.  3 Υπό τις συνθήκες αυτές, πρέπει να αναγνωριστεί η παράβαση όπως ακριβώς αυτή προκύπτει από τα αιτήματα της Επιτροπής.  

Απόφαση για τα δικαστικά έξοδα

Επί των δικαστικών εξόδων  4 Σύμφωνα με το άρθρο 69, παράγραφος 2, του Κανονισμού Διαδικασίας, ο ηττηθείς διάδικος καταδικάζεται στα δικαστικά έξοδα. Δεδομένου ότι η Γαλλική Δημοκρατία ηττήθηκε πρέπει να καταδικαστεί στα δικαστικά έξοδα.  

Διατακτικό

Για τους λόγους αυτούς,  ΤΟ ΔΙΚΑΣΤΗΡΙΟ  αποφασίζει:  1) Η Γαλλική Δημοκρατία, παραλείποντας να ανακοινώσει τις νομοθετικές, κανονιστικές και διοικητικές διατάξεις μέσω των οποίων θεωρεί ότι έχει εκπληρώσει τις υποχρεώσεις που της επιβάλλει η οδηγία 85/374/ΕΟΚ του Συμβουλίου, της 25ης Ιουλίου 1985, για την προσέγγιση των νομοθετικών, κανονιστικών και διοικητικών διατάξεων των κρατών μελών σε θέματα ευθύνης λόγω ελαττωματικών προϊόντων (ΕΕ L 210, σ. 29) ή μη θεσπίζοντας τα αναγκαία προς συμμόρφωσή της μέτρα, παρέβη τις υποχρεώσεις που υπέχει από την οδηγία αυτή και τη Συνθήκη.  2) Καταδικάζει τη Γαλλική Δημοκρατία στα δικαστικά έξοδα.